**ΣΥΛΛΟΓΟΣ ΚΑΤΟΙΚΩΝ ΗΛΙΑΚΟΥ ΧΩΡΙΟΥ**

Γραφεία πλατεία Γκαίτε Πεύκη 15121

Αρ. πρ. 68 12/6/2019

**Προς: Διοίκηση ΟΑΕΔ, Διοικήτρια κα Μ Καραμεσίνη**

 **Δημοτική Αρχή Λυκόβρυσης Πεύκης, Δήμαρχο κον Αν. Μαυρίδη**

**Επανερχόμαστε ξανά:**

 **Για τα βοθρολύματα που απειλούν την υγεία όλων μας εδώ στον οικισμό.**

 Το ΦΕΚ 1380 βτ 17/5/2016 περιέχει έγκριση 585 χιλιάδων ευρώ, για επέκταση και ανακατασκευή του δικτύου αποχέτευσης του οικισμού μας. Με ευθύνη σας παραμένει η έγκριση αυτή στα χαρτιά πάνω από 3 χρόνια, ενώ στον οικισμό μας «πνίγουν» κάθε λίγο τα βοθρολύματα.

 Πολλά τα έγγραφα μας για το πρόβλημα. Εκφράζουμε την έντονη δυσαρέσκεια μας γιατί μέχρι και σήμερα ¨οι μελέτες σας¨ καθυστερούν αδικαιολόγητα και έτσι δεν ξεκινά κανένα έργο.

 Στο εξαιρετικά προβληματικό δίκτυο ακαθάρτων του οικισμού, προσπάθησαν αυτές τις μέρες οι αρμόδιοι του **Κτυπ** *(πρώην ΟΣΚ)* να συνδέσουν και τους αγωγούς αποχέτευσης του υπό κατασκευή νέου 2θέσιου νηπιαγωγείου. Και ενώ υπάρχει λύση σύνδεσης της αποχέτευσης αυτής λίγα μέτρα ποιο πέρα.

 Ευτυχώς, σύλλογος και οικιστές πήραμε είδηση τις ενέργειες και έτσι σταματήσαμε μια καραμπινάτη αυθαιρεσία που θα δημιουργούσε ακόμα μεγαλύτερα προβλήματα με τα βοθρολύματα.

**Κυρία Διοικήτρια, κύριε Δήμαρχε.**

 Η ΕΥΔΑΠ με το 4753 - 27/2/19 έγγραφο της έκανε γνωστό ότι ενέκρινε μελέτες *(των τεχνικών Υπηρεσιών του Δήμου μας*) για μόλις 94 μέτρων αγωγών ακαθάρτων **!** Λιγότερα δηλαδή μέτρα και από το 10% των πραγματικών αναγκών. Το απαιτούμενο, το αναγκαίο έργο στον οικισμό μας ξεπερνά τα 1030 μέτρα αγωγών ακαθάρτων και μαζί χρειάζονται πολλές δεκάδες αυτόνομες διακλαδώσεις που έως και σήμερα λείπουν.

Κατέρριψε η έγκριση της ΕΥΔΑΠ όσα επί 3 χρόνια εσείς του ΟΑΕΔ αλλά και της Δημοτικής Αρχής λέγατε για μελέτες καιγιαέργο συνολικής αντιμετώπισης του προβλήματος.

Χρειάστηκαν 3 ολόκληρα χρόνια για μια μελέτη κατασκευής 94 μέτρων αγωγών ακαθάρτων ! Και δεν έχετε κάνει απολύτως τίποτα για τις γειτονιές και τις ισόγειες κατοικίες του οικισμού που συχνά υποφέρουν από τα βοθρολύματα.

 **Διεκδικούμε:**

 ▪ **Να τελειώσουν οι αναγκαίες μελέτες και να ξεκινήσει το έργο επέκτασης και ανακατασκευής των αγωγών στις γειτονιές του οικισμού.**

 **▪ Να πάψουν μια για πάντα τα βοθρολύματα να εμφανίζονται στις γειτονιές και τις κατοικίες μας.**

**Επισυνάπτουμε:** Πρόσφατες φωτογραφίες από την καθημερινότητα που βιώνουμε «παρέα» με τα βοθρολύματα στον οικισμό μας.

**Για την διοίκηση του Συλλόγου μας**

 Ο Πρόεδρος Η Γενική Γραμματέας

 Σταυρόπουλος Γιάννης Γάμπα Νατάσα